155 



miernes Optræden og Vandring i Godthaab Lægedistrikt i disse 

 Aar, saa at man ikke heraf kan slutte, om Epidemierne i Juliane- 

 haab Distrikt i de samme Aar kan være forplantede hertil fra 

 det nordligere Nabodistrikt. 



I 1903 synes en Epidemi at have vist sig ved Kagssimiut 

 og Bopladsen Kangue i de sidste Dage af Maj og de første 

 Dage af Juni; ca. -'/e viste den sig ved Julianehaab. 



Foruden disse større Epidemier, der var karakteristiske 

 ved deres successive Vandringer gennem Distriktet, viste der 

 sig af og til lokale Smaaepidemier eller Endemier og sporadiske 

 Tilfælde hist og her i Julianehaab Distrikt i Aarene 1897 — 

 1903, saaledes ved Kolonien: i April 1899, i sidste Halvdel af 

 September 1900, i Begyndelsen af Januar og første Halvdel af 

 September 1901, i Begyndelsen af Januar 1902 og i den første 

 Trediedel af Marts 1903. — Ved Nanortalik skal der have 

 hersket nogen Forkølelse i Slutningen af Maj og Begyndelsen 

 af Juni 1898, efter Nytaar 1900 samt i Slutningen af Februar 

 og de første Dage af Marts 1903 (paa det sidstnævnte Tids- 

 punkt en Endemi af «Halsbetændelse» i en dansk Familie). 



Hvad er nu Aarsagen til, at disse Epidemier opstaar paa 

 en bestemt Plads og skrider videre herfra til andre Pladser? 

 Som ved Epidemierne paa Færøerne og Island har man ogsaa 

 for de grønlandske Forkølelses-Epidemiers Vedkommende søgt 

 Aarsagen dels i klimatiske Forhold og dels sat dem i Forbin- 

 delse med Handels-Skibenes Ankomst til Landet m. m. 1 det 

 hele kan der vist om de grønlandske Influenza-Epidemier siges 

 det samme for og imod disse Faktorers og andre Momenters 

 Indflydelse, som af andre Forfattere alt er sagt om de islandske 

 og færøiske, katarrhalske Epidemiers Opstaaen, idet de grøn- 

 landske Epidemier i alt væsentligt synes at være analoge med dem. 



Angaaende Vejrligets Indflydelse paa Epidemiernes Op- 

 staaen da maa man vistnok sige, at dette ikke er uden Betyd- 

 ning, om end maaske kun indirekte ved at begunstige eller 



